San Juan de la Rambla

San Juan de la Rambla [sanĤUAN delaRAMbla] estas urbo kaj municipo en la nordokcidento de la insulo Tenerifo apartenanta al la provinco Sankta Kruco de Tenerifo, en la regiono Kanarioj.«Datos del Registro de Entidades Locales». Ministerio de Hacienda y Administraciones Públicas. Konsultita la 23an de aŭgusto 2021.

La municipa ĉefurbo estas San José je 390 m.s.m. La loknomo San Juan de la Rambla (Sankta Johano de la Torentodeklivo) estas devena  el du originaj loĝlokoj nome San Juan kaj La Rambla; ambaŭ konceptoj aperas en la municipa blazono: ŝafo kiel simbolo de Sankta Johano kaj akvo kiel simbolo de la torentorojo.

Geografio
eta|maldekstre|180ra|San Juan de la Rambla en la insulo Tenerifo.
San Juan de la Rambla estas en la nordokcidento de la insulo Tenerifo. La municipa ĉefurbo estas San José je 390 m.s.m. Temas pri municipo en la okcidento de la Norda Zono de la insulo, lima kun la  municipaj teritorioj de Los Realejos (oriente), La Orotava (sude) kaj La Guancha (okcidente); norde estas Atlantika Oceano.

San Juan de la Rambla posedas areon de 20,67 km², estante la 27a municipo plej etenda de Tenerifo kaj la 48a de la provinco.Población, superficie y densidad por municipios Arkivita la 7an de marto 2016 en Wayback Machine. Fonto: Instituto Nacional de Estadística. La municipa teritorio estas klina areo ĝis altaj punktoj tra krutaj areoj trairataj de torentejoj.Infraestructura de Datos Espaciales de Canarias Fonto: Consejería de Educación, Universidades y Sostenibilidad. Gobierno de Canarias. La plej alta altaĵo estas la altaĵo konata kiel Risco de la Fortaleza kun 2 163 m.s.m.​ Estas multaj pejzaĝoj konstruitaj de la vulkana aktiveco kun torentoj en la supra zono.

eta|maldekstre|210ra|Las Aguas, ĉe la marbordo.
La municipo enhavas parton de la Protektita Pejzaĝo Campeches, Tigaiga y Ruiz, de la Loko de Scienca Intereso Barranco de Ruiz, de la Nacia Parko de Teide, kaj de la Natura Parko Corona Forestal,Red Canaria de Espacios Naturales Protegidos - Tenerife  Fonto: Consejería de Obras Públicas, Transportes y Política Territorial. Gobierno de Canarias. kiuj estas ankaŭ Birdoprotektaj Zonoj kaj Specialaj Konservozonoj, inkluditaj en la Reto Natura 2000.Los espacios protegidos Natura 2000 en España   Fonto: Ministerio de Agricultura, Alimentación y Medio Ambiente, Gobierno de España.

La municipo havas ankaŭ Monton de Publika Utileco nomitan «Pinar».​

Historio
En la areo estis loĝado de guanĉoj, precize de la regno Icod. Tion pruvas nombraj arkeologiaj restaĵoj.Cuscoy, Luis Diego (1968). Publicaciones del Museo Arqueológico de Tenerife, eld. Los Guanches: vida y cultura del primitivo habitante de Tenerife. Santa Cruz de Tenerife: Cabildo Insular de Tenerife.

Poste, en la teritorio loĝis hispanaj kolonoj kun konkerintoj.Rumeu de Armas, Antonio (1975). Aula de Cultura de Tenerife, eld. La Conquista de Tenerife (1494-1496) (1a eldono). Madrid: Gráficas Uguina. ISBN 84-500-7108-9. Hispanaj familioj setliĝis tie kaj dediĉis sin al brutobredado kaj al agrikulturo de cerealoj kaj vitejoj. En la zono de San Juan setliĝis komence de la 16-a jarcento la portugala kolono Martín Rodríguez, kiu konstruis ĉirkaŭ 1530 ermitejon honore al sankta Johano Baptista. Ĉirkaŭ la ermitejo setliĝis multaj posteuloj de Martín Rodríguez kaj aliaj familioj cele al la kvalito de la teroj kaj mildeco de la klimato.Ayuntamiento de la Villa de San Juan de la Rambla. «La Villa». Retejo de la municipo de San Juan de la Rambla.Cabildo Insular de Tenerife. [www.todotenerife.es/es/article/show/327/san-juan-de-la-rambla-igl-de-s-j-bautista «San Juan de la Rambla - Igl. de S.J. Bautista».] todo Tenerife.

En 1768 la reĝo Karolo la 3-a kreis la postenojn de lokaj magistratoj.Suárez Grimón, Vicente J. (1996). «La génesis de los Ayuntamientos modernos en Canarias».  Boletín Millares Carlo (Las Palmas de Gran Canaria: Universidad Nacional de Educación a Distancia. Centro Asociado de Las Palmas) (15): 031-049. ISSN 0211-2140.

En 1812 oni konstituis la municipon per la kreado de municipoj laŭ la Konstitucio de Kadizo, kaj en 1836 ĝi definitive plifirmiĝis post la alternado inter registaroj de konstituciistoj kaj absolutistoj.

Ekde la 1940-aj kaj 1950-aj jaroj ekis nova ekonomia florado pro prospero de agrikulturo. Ekde la 1960-aj jaroj okazis enorma disvolvigo de turismo.

Demografio
eta|230ra|Preĝejo de Sankta Johano en San Juan.
eta|230ra|Ermitejo ĉe La Rambla.
La municipo havis 4 828 loĝantojn je 2019, tial estante la 26a municipo laŭ nombro de loĝantoj en la insulo Tenerifo kaj la 31a en la provinco Santa Cruz de Tenerife.«Nomenclátor: Población del Padrón Continuo por Unidad Poblacional». Instituto Nacional de Estadística. Konsultita la 8an de aŭgusto 2021.

Historie la loĝantaro regule kreskiĝis lante dum la 20-a jarcento ĝis 5 000 loĝantoj en 1970. Poste la loĝantaro stagnis. Temas pri maljuna loĝantaro, dum junuloj elmigris aŭ navede laboras en Puerto de la Cruz aŭ en la sudo de la insulo.

Teritoria organizado
San Juan de la Rambla dividiĝas en la jenaj entoj kaj loĝlokoj kun korespondaj kernoj:
+ Distribuado laŭ loĝlokoj (2020) Loĝloko Loĝantoj Las Aguas 399 La Rambla 135 Las Rosas 676 San José 1.733 San Juan de la Rambla 785 La Vera 1.100 TOTALO 4.828

Ekonomio kaj vidindaĵoj
La ekonomiaj rimedoj de la municipo estas malgranda komerco, turismo, gastigado kaj agrikulturo (terpomoj, fruktoj kaj vitoj (vino)), kiu estas ĉefe por memkonsumado. Estas ankaŭ iom da iama brutobredado (same por memkonsumado).

Turismo
eta|23opx|Gofimuelejo de Risco de las Pencas.
La turisma disvolviĝo okazis je la fino de la 20-a jarcento. Eblas montara piedirado, kultura turismo, maraj sportoj, mardistrado kaj aliaj okupitecoj.

Estas multaj vidindaĵoj en la municipo.«San Juan de la Rambla».  Patrimonio Histórico del Cabildo de Gran Canaria. Konsultita la 26an de novembro 2018.

 Historia Ensemblo Villa de San Juan de la Rambla
 Preĝejo de Sankta Jozefo.
 Etnologia loko Muelejo de Gofio de Risco de las Pencas.
 Historia Loko Barrio de Los Quevedos.
 Arkeologia Zono Klifoj de San Juan de La Rambla kaj deklivaroj de Chaurera kaj Ruiz.

Referencoj

Literaturo
 VVAA (1985). Geografía de Canarias. Editorial Interinsular Canaria. ISBN 84-85543-66-1.

Vidu ankaŭ
 Municipoj de provinco Sankta Kruco de Tenerifo

 Eksteraj ligiloj 


 San Juan de la Rambla en la Portalo de Turismo de Tenerife


Kategorio:Municipoj de Tenerifo